SAWAD เด้งต่อ 3% ลุ้นกำไรปีนี้ทะลุ 5 พันล้าน โบรกเคาะเป้า 61 บ.
SAWAD เด้งต่อ 3% ลุ้นกำไรปี 66 ทะลุ 5 พันล้านบาท โต 12.3% รับรายได้ดอกเบี้ยสินเชื่อเพิ่ม โบรกให้ราคาเป้าหมาย 61 บ. 
SAWAD เด้งต่อ 3% ลุ้นกำไรปี 66 ทะลุ 5 พันล้านบาท โต 12.3% รับรายได้ดอกเบี้ยสินเชื่อเพิ่ม โบรกให้ราคาเป้าหมาย 61 บ.
7 มี.ค. 2566

ผู้สื่อข่าวรายงานว่า วันนี้ (7 มี.ค.66) ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ล่าสุด ณ เวลา 10:55 น. อยู่ที่ระดับ 53.75 บาท บวก 1.50 บาท หรือ 2.87% สูงสุดที่ระดับ 54.50 บาท ต่ำสุดที่ระดับ 52.75 บาท ด้วยมูลค่าการซื้อขาย 258.61 ล้านบาท

บริษัทหลักทรัพย์ เอเอสแอล จำกัด ระบุในบทวิเคราะห์ (3 มี.ค.66) ประเมิน SAWAD ตั้งเป้าปี 66 สินเชื่อโต 25-30% ภายใต้การเปิดสาขาวันละ 1 สาขา ทั้งปีรวมทั้งหมด 365 สาขา เชื่อรายได้อื่นจะเติบโตเพิ่มขึ้นมาก อย่างไรก็ดีมอง Yield ทั้งปี 66 ยังเพิ่มขึ้นเล็กน้อยจากปี 65 เพราะลูกหนี้ที่ช่วยเหลือตามเกณฑ์ธปท.หมดอายุมาตรการทำให้กลับมาคิดดอกเบี้ยได้เพิ่มขึ้น
สำหรับคุณภาพสินทรัพย์เชื่อ NPL มีโอกาสเพิ่มขึ้นแต่คาดครึ่งแรกของปี 66 คุมไว้ได้ที่ 2.7% มองมีการค้างชำระหรือมีการตกชั้นบ้างจะทำให้รายได้อื่นเติบโตสูงขึ้นได้ โดยคาดว่า SAWAD จะกลับมามีกำไรปี 66 ที่ 5,029 ล้านบาท เติบโตถึง 12.3% เมื่อเทียบกับงวดเดียวกันของปีก่อน โดยราคาเป้าหมายอยู่ที่ 61 บาท